stanford-oval/wikipedia huggingface dataset:
נהר רריטאן
אקולוגיה

המחלקה להגנת הסביבה במדינה נקטה צעדים מקיפים לצמצום הזיהום, ולהגברת איכות המים. פעולות אלו הועילו לאוכלוסיית הדגים הכוללת: בס גדול-לוע, בס קטן-לוע, חמנוניים, שפמנונאים, טרוטה, פורל, Chain pickerel(אנ'), צלופחים אמריקאיים(אנ'), קרפיון, טס צהוב(אנ') ועוד. ניתן למצוא זאב נהרות בשפע יחסי בחלקים מסוימים של הנהר כמו קלינטון וקאליפון(אנ'). מדי פעם הוצא מהנהר זאב נהרות מוסקי. קטעי הגאות והשפל של הנהר (הסמוכים למפרץ), מארחים מיני דגי מים מלוחים נודדים כמו: בס מנומר, פלאונדר קיץ(אנ'), פלאונדר חורף(אנ'), Cynoscion(אנ') וגומבר טורף. לאחרונה נעשו מאמצים לשיקום אוכלוסיות דגים אנדרומיות, שבוצעו על ידי הסרת רבים מהסכרים המיושנים, ובניית ותשתית מעקפים לסכרים שנבנים. כל זאת במטרה להביא לשיקום אוכלוסיות ה-Alosidae(אנ'), באס מנומר וחדקניים בנהר. סרטנים כמו סרטן טופר כחול(אנ'), סרטני כנר(אנ') וסרטנים ירוקים(אנ') נמצאים גם כן בקטעי הגאות והשפל של הנהר. סרטני נהרות ניתן למצוא במעלה הזרם. ציפורים כמו דמויי-דרור, ציפורי שכשוך(אנ') וברווזיים רבים חיים בנהר ולאורכו על גדותיו, כמו ברכייה, ברנטה קנדית, אנפה כחולה גדולה, קורמורן מצויץ ומרגון גדול. ציפורי השיר הנפוצות כוללות את קיכלי אדום-חזה, דרור השירים(אנ'), זמיר צפוני(אנ'), חצץ מצוי(אנ') ופזאי אדום-כנף. הנהר משמש גם לשֵיט פנאי, כולל שימוש על ידי צוות החתירה של אוניברסיטת ראטגרס בניו ברונסוויק.
אספקת מים

נהר רריטן הוא מקור חשוב למי שתייה עבור החלק המרכזי של ניו ג'רזי. מפעל טיהור מים המופעל על ידי ניו ג'רזי אמריקן ווֹטֶר(אנ') ממוקם בסומרסט(אנ'), ושואב את מימיו במפגש של נהר רריטאן ויובלו הגדול ביותר נהר מילסטון(אנ'), המספק בממוצע 500,000 מ"ק של מים ביום..
רשות אספקת המים של ניו ג'רזי מפעילה שני מאגרים מחוץ לנהר רריטן: מאגר ספרוס ראן(אנ') ומאגר רונד ואלי(אנ'), ושולטת בשחרור מים כדי להבטיח את "קצבי הזרימה המינימליים" שנאכפים על ידי המחלקה להגנת הסביבה של ניו ג'רזי(אנ'). בנוסף, תעלת דלאוור ורריטן, המנוהלת על ידי רשות אספקת המים של ניו ג'רזי, משמשת אספקת מים השואבת למעלה מ-380,000 מ"ק של מים מדי יום מנהר דלאוור לנהר רריטאן, ומשרתת למעלה ממיליון לקוחות לאורך הדרך
שיטפונות

בנהר רריטאן קיימות תופעות הצפה מתמשכות כאשר גשם מעל הממוצע הרב שנתי מסופות, משפיע על אגן הניקוז של הנהר. בעיית ההצפות משפיעה בעיקר על העיירה באונד ברוק, הבנויה בחלקה על מישור ההצפה הטבעי במפגש של כמה יובלים, ומנוויל(אנ'), שבה יש שכונה גדולה הידועה בשם Lost Valley, השוכנת במישור ההצפה בין נהר רריטאן והיובל הגדול ביותר שלו, נהר מילסטון המוזכר לעיל. עיירות אחרות באגן הניקוז של הנהר חוות גם הן הצפות, אך במידה פחותה.
שיטפונות שיא בעקבות הוריקן פלויד(אנ') בספטמבר 1999 כשפסגת השיטפון הגיעה ל-12.84 מ' שהם 4.3 מ' מעל "מדרגת" השיטפון, גרמו להתעניינות מחודשת בפרויקט בקרת שיטפונות בשם פרויקט בקרת השיטפונות הירוקה של באונד ברוק(אנ'), שנועד להגן על באונד ברוק מפני שיטפון בעל זמן חזרה של 150 שנה. באוגוסט 2011, שיטפונות שיא התרחשו פעם נוספת לאחר שהוריקן איירין שטף את האזור. בעיה זו הוחמרה עקב גשמים בכמות גבוהה מהממוצע שירדו בשבועות שלפני פגיעת הסופה, ודרבן את השלמת פרויקט בקרת השיטפונות של חיל ההנדסה. נכון לשנת 2015, המצב הנוכחי של פרויקט זה הוא:
מערכת ה-R2 Levee הושלמה פונקציונלית - מערכת R2 Levee. נועדה לספק לבאונד ברוק הגנה מפני רמת הצפה של שיטפון בעל זמן מחזור של 150 שנה. הסוללה בנויה לגובה Talmage Avenue Bridge.
שערי הסגירה לאורך הנהר הושלמו מבחינה פונקציונלית - סגירת השערים על פני מסילת הברזל של קו "ניו ג'רזי טרנזיט" בצד המערבי של באונד ברוק ובמעבר התת-קרקעי של רחוב סאות' הראשי, המוביל לגשר קווינס הושלמו, ומשמשים להרחקת מי השיטפונות מהעיירה.
גשר Talmadge Avenue החדש המחבר את באונד ברוק עם ברידג'ווטר, ניו ג'רזי, הושלם מבחינה פונקציונלית. הגשר החלופי נבנה לגובה ה-R2 Levee כדי למנוע ממימי מידל ברוק(אנ')(יובל של הרריטאן) ומימי נהר רריטאן להיכנס ל-באונד ברוק ממערב.
כדי לשפר את זרימת המים דרך באונד ברוק, הוסרו במהלך שנת 2007 גשר קונרייל שעבר מעל נהר Raritan וסוללת הרכבת הקשורה אליו שהיו ממזרח לבאונד ברוק. הגשר והסוללה, כשהיו במקומם, פעלו לחסימת זרימת הנהר דרך אזור באונד ברוק. כדי לבנות את סוללת Bound Brook R2 הראשית, היה צורך להסיר את הגשר והסוללה.
גשרים

מעל הענף הראשי של הנהר 24 גשרים. בנוסף להם 11 גשרים מעל הענף הדרומי ועוד 3 גשרים מעל הענף הצפוני של הנהר. הגשרים הבולטים במיוחד אלה ארבעת הגשרים שנבנו בסמוך מאד לשפך הנהר:
גשר רריטאן ביי דראוברידג'(אנ'), שהוא גשר הרכבת של קו ניו ג'רזי טרנזיט(אנ'), המשרת את קו החוף של צפון ניו ג'רזי(אנ') הוא המזרחי ביותר מבין הארבעה, ומאפשר תנועת ספינות מתחתיו, בהיותו גשר נדנדה (Swing Bridge)(אנ').
גשר הניצחון(אנ') הנושא את הכביש המדינתי 35(אנ') (שמחבר את פרת' אמבוי וסיירוויל(אנ'), ניו ג'רזי). גם הוא מאפשר תנועת ספינות בהיותו גשר נדנדה.
גשר אדיסון(אנ'), הנושא את הכביש הבינמדינתי 9(אנ') (המחבר את העיר וודברידג'(אנ') וסיירוויל) והוא ממש צמוד ממזרח לגשר הבא (הרביעי);
גשר דריסקול(אנ'), הנושא את הגארדן סטייט פארקווי(אנ') (מחבר את העיירה וודברידג' וסיירוויל).
ראו גם

מפרץ ניו יורק
ביאורים

↑  מדובר במצר הנארוז (ניו יורק), אך גם במצר שמפריד בין סטטן איילנד ליבשה שממערבה (מצר ארתור קיל).
↑  לצפייה במפה להתמצאות כללית של אזור הרריטאן התחתון (החלק האחרון שלו לפני שנשפך למפרץ רריטאן/מפרץ ניו יורק התחתון), לרבות סימון הרי הוואטצ'ונג ובאונד ברוק של היום, ראו כאן.
↑  עיירת טחנה, הידועה גם כעיר מפעל או עיירת טחנה, היא בדרך כלל יישוב שהתפתח סביב מפעל אחד או יותר, לרוב מפעלי כותנה או מפעלים לייצור טקסטיל.
↑  לאוריינטציה על מפה היכן הענף הצפוני ראו כאן, ממש מצפון לברידג'ווטר; והיכן הענף הדרומי ראו כאן, מצפון מערב לברידג'ווטר.
↑  לצפייה בדרום אמבוי שבצד הדרומי של שפך הנהר למפרץ ראו כאן.
↑  המונח מתייחס לדגי ים השוחים במעלה נהרות כדי להטיל את ביציהם. סימוכין כאן.
↑  נהר מילסטון מתחיל במערב מחוז מונמאות'(אנ') וזורם מערבה דרך צפון מחוז מרסר(אנ') / דרום מחוז מידלסקס(אנ'), וצפונה דרך דרום מחוז סומרסט(אנ'), לפני שהוא מתנקז לנהר רריטן במאנוויל(אנ'). כמעט שלושה רבעים מאורכו מקבילים לתעלת דלאוור ורריטאן. סימוכין כאן. גם נהר מילסטון וגם התעלה המקבילה מספקים מי שתייה לחלקים גדולים של מרכז ניו ג'רזי ומספקים גם שימושי פנאי.
↑  לצפייה במפה המתארת את זרימת נהר מילסטון צפונה, וניקוזו לנהר רריטאן, החוצה את הכביש הבינמדינתי 287 ממזרח לעיירה מאנוויל, ראו ברצועה השמאלית (המערבית) ביותר של המפה כאן.
↑  לצפייה במיקום 2 המאגרים הסמוכים זה לזה: הראשון מדרום מזרח לעיירה קלינטון והשני מצפון מערב לה, ראו כאן.
↑  נהר דלאוור, על אגן הניקוז שלו, משרת גם את מערכת הובלת המים לעיר ניו יורק. על כך ראו (כהעשרה) בערך הרלוונטי שבקישור, אך גם בנהר דלאוור ומערכת הובלת המים לעיר ניו יורק.
↑  סוללה מלאכותית של עפר, אדמה או מצע, שנועדות ליצור גדות גבוהות יותר של הנהר, כדי למנוע שיטפונות באופן תדיר.
↑  פרת' אמבוי שוכנת על הגדה הצפונית של השפך - תאומתה של דרום (סאות') אמבוי ששוכנת על הגדה הדרומית, ומוזכרת בביאור קודם, לרבות הפנייה למפה שמציגה את 2 העיירות.
הערות שוליים

↑  Steinberg, Ted 2010. Gotham Unbound: The Ecological History of Greater New York. Simon & Schuster. p. 4.
↑  John R. Waldman, 1999, Heartbeats in the muck : the history, sea life, and environment of New York Harbor, 138 p., WorldCat
↑  Bogata Tracker, Nariticong Clan Tribute, Geocaching.com
↑  Jennifer Schneider, Original inhabitants of the Raritan River, Rutgers Public History Program
↑  The Lenape of Central New Jersey, Goodspeed Histories - New Jersey History and Genealogy
1 2  DeAngelo, W. A. 2008. The History of Middlesex County. New Brunswick: Middlesex County, Board of Chosen Freeholders. pp. 22–23
↑  The Raritan River, HMdb.org - The Historical Marker Database
↑  The Battle of Bound Brook - April 13, 1777 at Bound Brook, New Jersey, American Revolutionary War (1775-1783)
↑  The Birth of a Canal, D&R Canal State Park - A Historic Place
↑  NJ Historian, Barges, Bridges, and Mules: The Story of the Delaware & Raritan Canal, The History Girl, 8/16/2012, by WayBackMachine
1 2  Explore the Delaware and Raritan Canal, Canal Society of NJ
↑  The History of Raritan, Borough of Raritan, New Jersey
↑  Water-Powered Economy, 1830-1920 | New Jersey: Then and Now, PBS Learning Media
↑  Raritan River Basin, Sierra Club - New Jersey Chapter - Raritan Valley Group
↑  Jim Hartobey, Prime Time For Smallies, N.J. Department of Environmental Protection, September, 2005
↑  American Water Recognized for Excellence in Water Quality by Partnership for Safe Water, businessWire, Camden, N.J June 27, 2022
↑  The Raritan Basin System, New Jersey Water Supply Authority
↑  Maintenance Along the Delaware & Raritan Canal, New Jersey Water Supply Authority.
↑  Jim Murdoch, Bound Brook, Raritan River Flood Parts of Middlesex County, News 12 New Jersey, Dec 19, 2023
↑  Flooding in Manville, The Nature Conservacy, New Jersey, by manvillenj.org
↑  U.S.G.S., Hurricane Irene Moved Up the Eastern Seaboard Making Landfall for a Second Time at Little Egg Inlet New Jersey early Sunday Morning August 28, 2011. This is the First Time a Hurricane Made Landfall in New Jersey Since 1903., New Jersey Water Science Center, October 20, 2011
↑  Valinski Robin Blackstone, 2012, Green Brook Flood Control Project: Saving Bound Brook - Master of Environmental Studies, University of Pennsylvania, p.41-46, University of Pennsylvania
↑  Janice Kirkel, NJ Officials Break Ground on Raritan Bay Bridge Project, WBGO45, September 15, 2020
↑  Route 35 Victory Bridge, State of N.J. Department of Transportation, December 2005
↑  Richard M. Casella & Julius Hass , 2003, The History and Technology of the Edison Bridge & Driscoll Bridge, N.J. Department of Transportation
| --- | --- |
בקרת זהויות :  NARA: 10038672  VIAF: 315129779   WorldCat (עם VIAF): 315129779 
במבט מערבה, מפגש של הענף הדרומי (משמאל) הזורם צפונה, עם הענף הצפוני (מימין) הזורם דרומה, ויחד יוצרים את נהר רריטאן, הזורם מזרחה (לכיוון המצלמה).
נזקי ההצפה מהוריקן איירין. התמונה צולמה ב-28 באוגוסט 2011.
גשר דריסקול משמאל, ומימינו (ממזרח לו) גשר אדיסון
ריימונד מודי

| --- | --- |

 לידה:  30 ביוני 1944 (בן 80) פורטרדייל, ארצות הברית 
 מדינה:  ארצות הברית 
 השכלה:  אוניברסיטת וירג'יניה 
 מעסיק:  אוניברסיטת נבדה, לאס וגאס 
 פרסים והוקרה:  פרס בולדר (2010) 
 
ריימונד א. מודי, ג'וניור (באנגלית: Raymond A. Moody, Jr., נולד ב-30 ביוני 1944) הוא פילוסוף, פסיכולוג, רופא ומחבר, ידוע בעיקר בעקבות ספריו אודות חיים לאחר המוות וחוויות סף מוות (NDE), מונח שהוא טבע והתקבל בקהילייה המדעית והן כמושג פופולרי, בשנת 1975 ברב-המכר שלו "חיים אחרי החיים". מחקרו של ריימונד מודי שואף לשפוך אור אודות מה שקורה לאדם כאשר הוא מת. יש לו דעות מפורסמות על מה שהוא מכנה פסיכולוגיה של חוויית סף-מוות.
ביוגרפיה > חינוך ותחילת הקריירה

מודי קיבל תואר ראשון (1966), מוסמך אוניברסיטה (1967) ודוקטורט (1969) לפילוסופיה מאוניברסיטת של וירג'יניה. הוא גם בעל דוקטורט בפסיכולוגיה מהאוניברסיטה של מערב ג'ורג'יה, שבו לימים הפך להיות פרופסור בתחום. ב-1976, הוענק לו תואר M.D.
לאחר קבלת M. D., מודי עבד בתור פסיכיאטר זיהוי פלילי בבית-חולים עם אבטחה מוגברת (maximum-security). בשנת 1998, מודי קיבל מושב בתחום לימודי ההכרה באוניברסיטת נבדה, לאס וגאס.
ביוגרפיה > כמעט-מוות מחקר

בעדו סטודנט לתואר ראשון באוניברסיטת וירג'יניה ב-1965, מודי פגש בפסיכיאטר, ד"ר ג'ורג' ריצ'י, שסיפר למודי על חוויית סף-מוות שבה נסע אל העולם הבא בזמן שהיה מת פיזית כבר במשך כתשע דקות בגיל 20 (ריצ'י תיאר זאת מאוחר יותר בספרו, לחזור ממחר, שפורסם ב-1978). מודי התחיל לתעד מקרים דומים של אנשים אחרים שחוו מוות קליני וגילה כי חוויותיהם של רבים מהם בעלות תכונות משותפות, כגון את התחושה של להיות מחוץ לגוף, את התחושה של נסיעה דרך מנהרה, מפגש עם קרובי משפחה שנפטרו זה מכבר, המפגש עם האור הבוהק ואהבה אינסופית. בשנת 1975, מודי פורסם תיאורים של חוויות רבות מאלו בספרו, חיים לאחר החיים, שבו הוא טבע את המונח הידוע NDE (ראשי תיבות של Near Death Experience) - "חוויית סף-מוות."
בריאיון עם ג'פרי מישלוב, מודי שיתף את דעתו ומסקנותיו האישיות מהמחקר שלו על חוויות סף-המוות:
ביוגרפיה > מחקר מאוחר יותר

בהשראת שיטה היוונית העתיקה פסיכומַנְטֶאוּם (ביוונית psychomanteum) אשר בעזרתה היו מדברים עם רוחות של מתים, ואשר בה נתקל בלימודיו בהיותו סטודנט באוניברסיטת וירג'יניה, מודי בנה פסיכומנטאום באלבמה, אותו כינה "תיאטרון הנפש ד"ר ג'ון די". מודי טוען לאור מחקרו כי אנשים מסוגלים לזמן חזיונות רוחניים והתגלויות על ידי שימוש בפסיכומנטאום.
מודי גם חקר שחזורי גלגולים והיה סבור כי באופן אישי היו בעברו 9 גלגולים קודמים.
ביוגרפיה > ספריו

החיים שאחרי החיים (1975) – אוסף של אנקדוטות ועדויותיהם של אלו שחזרו לאחר שהיו מוגדרים מתים לזמן קצר. יצא לאור בעברית ב-1988
חזרה: פסיכיאטר בוחן מסעות בחיים קודמים (1991) – מציע הסברים על חוויות של גלגולים קודמים.
איחודים: מפגשי חזון עם יקיריהם שהלכו לעולמם (1994) – מציע שיטות זימון רוחות של מתים.
חיים לאחר אובדן (2001) – דן בתחושת מוות, שבו אדם מרגיש כאשר אדם קרוב לו נפטר. כאשר מישהו יודע באופן אינטואיטיבי זה מישהו קרוב אליהם נפטר, והוא עוסק מפגשי מוות, שבו אנשים שעדיין לא מתו מלווים אהוב שנפטר אל העולם הבא, ואז חוזרים לגופם.
חיים אישיים

מודי נולד בפורטרדייל ג'ורג'יה, בנו של מנתח אגנוסטי. הוא היה נשוי שלוש פעמים.
מודי טען שעבר בעצמו חוויית NDE ב-1991, במהלך ניסיון התאבדות (אשר עליה סיפר בספר פארה-נורמלי) אשר טענתו הייתה תוצאה של פעילות לא תקינה של בלוטת התריס שלא זוהתה, ואשר השפיעה על המצב הנפשי שלו. בראיון ב-1993, מודי הצהיר שהוא הושם בבית חולים לחולי נפש על ידי בני משפחתו על עבודתו על קטופטרומנסיה (מעין כישוף בעזרת בהייה במראה, כונה ברומא העתיקה specularii).נכון ל-2004 מודי גר באלבמה עם אשתו שריל, בנם המאומץ, קרטר, ובתם המאומצת, קרול-אן.
פרסומים

Raymond Moody, Life After Life: the investigation of a phenomenon – survival of bodily death, San Francisco, CA: HarperSanFrancisco, 2001. ISBN 0-06-251739-2.
Raymond Moody, Reflections on Life After Life, Harrisburg, PA: Stackpole Books, 1977. ISBN 978-0-8117-1423-5.
Raymond Moody and Paul Perry, The Light Beyond, New York, NY: Bantam Books, 1988. ISBN 0-553-05285-3.
Raymond Moody and Paul Perry, Glimpses of Eternity: Sharing a loved one's passage from this life to the next, New York, NY: Guideposts, 2010. ISBN 0-8249-4813-0.
Raymond Moody and Paul Perry, Paranormal: My Life in Pursuit of the Afterlife, New York, NY: HarperOne, 2013. ISBN 0-062-04643-8.
Raymond Moody and Paul Perry, Reunions: visionary encounters with departed loved ones, New York, NY: Villard Books, 1993. ISBN 0-679-42570-5.
Raymond Moody and Dianne Arcangel, Life After Loss: conquering grief and finding hope, San Francisco : HarperSanFrancisco, 2001. ISBN 0-06-251729-5.
Raymond Moody and Paul Perry, Coming Back: a psychiatrist explores past life journeys, New York, NY: Bantam Books, 1991. ISBN 0-553-07059-2.
Raymond Moody, Laugh after laugh: the healing power of humor, Jacksonville, FL: Headwaters Press, 1978. ISBN 0-932428-07-X.
Raymond Moody, The Last Laugh: a new philosophy of near-death experiences, apparitions, and the paranormal, Charlottesville, VA: Hampton Roads Pub., 1999. ISBN 1-57174-106-2.
Raymond Moody, Elvis After Life: Unusual psychic experiences surrounding the death of a superstar, New York, NY: Mass Market Paperback, Bantam Books, July 1, 1989. ISBN 0-553-27345-0.
הערות שוליים

↑  New York Times Staff. Paperback Best Sellers; Mass Market. The New York Times Book Review, October 23, 1977.
↑  ‘Father of near-death experiences’ Dr. Raymond Moody featured speaker at Spirituality event, spirituality.fiu.edu
↑  "Man Behind 'Near-Death Experience' Ponders The Afterlife". The Huffington Post. 12 באפריל 2012. {{cite news}}:  (עזרה)
↑  Chris Aanstoos, A Brief History of the West Georgia Humanistic Psychology Program, "The West Georgia Story." The Humanistic Psychologist, 17(1). 77–85., 1989. Accessed 2010-08-09.
↑  "Life After Life – About Raymond Moody". אורכב מ-המקור ב-2016-01-04. נבדק ב-24 בפברואר 2014. {{cite web}}:  (עזרה)
↑  Moody and Perry, Coming Back: a psychiatrist explores past life journeys, pp. 11–28.
↑  אלי שי, קריאות - מסע הקסם "החיים שאחרי החיים", ריימונד אס מודי (הבן); עידן, רשפים, כריכה קשה, כל העיר, 1 באפריל 1988
↑  Levy, Piet (12 באפריל 2012). "Raymond Moody, Man Behind 'Near-Death Experience' Ponders The Afterlife". נבדק ב-29 ביולי 2015. {{cite news}}:  (עזרה)
↑  Levy, Piet (12 באפריל 2012). "Raymond Moody, Man Behind 'Near-Death Experience' Ponders The Afterlife". נבדק ב-29 ביולי 2015. {{cite news}}:  (עזרה)
↑  Sharon Barbell, "Play and the Paranormal: A Conversation with Dr. Raymond Moody". אורכב מהמקור ב-7 ביולי 2011. נבדק ב-2007-11-17. {{cite web}}:  (עזרה)תחזוקה - ציטוט: bot: original URL status unknown (link), 14850 Magazine, November 1993. Archived on 2011-07-07.
| --- | --- |
בקרת זהויות :  NLI: 987007380270005171  PLWABN: 9810644341905606  BNE: XX992963  BnF: cb11916689r (data)  CANTIC: a11009032  CiNii: DA04282979  GND: 118583816  ISNI: 0000 0001 1540 3425  LCCN: n78084922  LNB: 000039001  NDL: 00450394  NKC: jn20000401806  NLK: KAC199619205  NTA: 073796042  SNAC: w62j94cz  SUDOC: 027036537  VIAF: 4934135   WorldCat (עם VIAF): 4934135
קומזט

קומזט (ברוסית: Комзет, ראשי תיבות של Комитет по земельному устройству еврейских трудящихся - הרשות להסבת יהודים עמלים לחקלאות שליד נשיאות מועצת הלאומים של הוועד הפועל המרכזי של ברית-המועצות) היה ארגון סובייטי שהוקם ב-29 באוגוסט 1924‏ המטרה העיקרית של הקומזט הייתה למשוך את האוכלוסייה היהודית ברוסיה הסובייטית לעבודה יצרנית בחקלאות, יעדים אחרים היו קבלת סיוע כספי מהפזורה היהודית ומתן אלטרנטיבה לציונות ליהודי ברית המועצות. קומזט הקים מספר מושבות חקלאיות יהודיות בברית המועצות והיה לו תפקיד משמעותי בהקמת המחוז היהודי האוטונומי. הארגון פורק ב-1938.
רקע

על פי תזכיר של יואל גולדה מ-1923 היהודים הוגבלו על ידי הצארים לתחום המושב ולמגוון תעסוקה מוגבל. אחרי המהפכה הרוסית, האיכרים השתלטו על הקרקעות והפועלים על בתי החרושת. עתודת איכרים ובעלי מלאכה כפריים הגיעה אל בתי החרושת ומילאה את השורות. לאותם יהודים שעסקו במסחר, תיווך, מלאכה זעירה ועיסוקים דומים לא נמצאה דרך להשתלב בתעשייה או בכפרים ולכן הדרך להפוך אותם ליצרנים היא למצוא קרקעות לא מעובדות שניתן להכשירן לעיבוד חקלאי ולתת להם קרקעות אלו.
בסוף 1923 הגיש גם אברהם בראגין (Abraham Bragin) תזכיר באותו נושא, והציע לרכז את החקלאים היהודים באזורים שבהם יש קרקעות פנויות כדוגמת חופי צפון מזרח הים השחור, צפון חצי האי קרים וחלק מערבות אוקראינה, מקומות בהם יוכלו היהודים לגדל טבק וגפנים. על מנת לממן את הקמת היישובים ופרנסת תושביהם בשנים הראשונות חשב בראגין שאפשר לפנות לגופים יהודים כמו הג'וינט.
גרגורי ברוידו (Бройдо, Григорий Исаакович) שהיה סגן הנארקומנאץ ׁ(Наркомнац), כלומר סגן הקומיסר העממי ללאומים של הרפובליקה הסובייטית הסוציאל-פדרטיבית של רוסיה (כלומר סגנו וממלא מקומו של סטלין) הגיש גם הוא תזכיר בסוף 1923 בו תמך בתזכירו של בראגין וקרא למדיניות אקטיבית בנושא סידור מספר רב של יהודים על הקרקע. הוא היה הראשון שהעלה בתזכיר את הטיעון שחוץ מפתרון הבעיה של אי-פרודוקטיביות של האוכלוסייה עליה מדובר, סידור כזה יהיה משקל נגד לציונות ויזכה לתמיכה של יהודים בארצות המערב. תמיכה שתתבטא גם בכסף שייתרם או יינתן כהלוואה למטרה זו. על מנת לנהל את הכסף הציע להקים ועד ציבורי מיוחד לנושא זה.
גם היבסקציה שקיבלה את תזכירו של בראגין תמכה בהקמת גוף שיטפל בהתיישבות חקלאית של יהודים.
בתחילת 1924 הקים הפוליטביורו ועדה שפרסמה באפריל המלצה להקים גוף מרכז לנושא, הוא הקומזט שהוקם ב-29 באוגוסט 1924.
פעולות

הקומזט התכנס כבר בספטמבר 1924 לישיבה ראשונה והציג לעצמו כמטרה להסב כ-100,000 משפחות יהודיות לעסוק בחקלאות.
הקומזט ניסה לקבל הקצאת רצף קרקעות בגדתו המזרחית של ים אזוב אולם רצף התנגדויות, הן של השלטונות המקומיים והן של פקידי הקומיסריון לקרקעות מנעו זאת. קומזט הצליח להקים מספר קולחוזים באוקראינה, בקרים ובמחוז סטברופול אולם לא הצליח להקים גושי התיישבות. לפיכך אימץ הקומזט את רעיון האוטונומיה היהודית במזרח ופעל להשגתה.
במרץ 1928 אישרה נשיאות הוועד הפועל המרכזי של ברית המועצות את בקשת "קומזט" והחליטה על יצירת החבל היהודי האוטונומי.
מבין היישובים שהוקמו על ידי הקומזט על אדמות שהוקצו לו:
קבוצת היישובים קאלינינדורף/קאלינינסק עם היישוב "שדה מנוחה הגדולה" כמרכז אדמיניסטרטיבי בחבל חרסון ועוד 16 יישובים יהודים סביבו, במהלך השנים עלה מספר היישובים היהודים עד ל-35
קבוצת היישובים נייזלאטופול שקיבלה אדמות ממחוז מאריופול וממחוז זאפורוז'יה. התאגדה סביב 12 יישובים יהודים קיימים והתרחבה ל-22 יישובים
קבוצת היישובים סטלינדארף במחוז קריבוירוג הוקמה ב-1930
מנהיגות

בראש הקומזט עמדה ועדה שהורכבה מנציגי גופים שונים.
יו"ר - פטר סמידוביץ (Пётр Гермогенович Смидович)
סגן וממלא מקום - רקובסקי
אסתר פרומקין (מלכה ליפשיץ; 1943-1880) ממנהיגי הבונד.
שמעון דימנשטיין, הקומיסר לעניינים הלאומיים של היהודים, היה בין יוזמי הקומזט
מרטין ינוביץ' לאציס (1938-1888) ישב בהנהלת ה'קומזט' מטעם הוועד הפועל המרכזי של ברית–המועצות.
אלכסנדר סמירנוב ישב בהנהלת ה'קומזט' מטעם הקומיסריון לענייני החקלאות.
אברהם מרז׳ין (1937-1880) לשעבר חבר הבונד ועבר אל הבולשביקים בין הראשונים. עמד בראש המחלקה היהודית בנארקומנאץ. היה חבר הלשכה המרכזית של היבסקציה ואחר כך היה מזכיר הקומזט.
מ. ליטבינב
ל. קרסון
א. שינמן
ורזין
אהרון ויינשטיין
יואל (יולי) גולדה - אגרונום, החליף את משה ברמן בניהול חוות כנרת וכשנה וחצי מאוחר יותר פרש מהניהול וחזר לרוסיה, הוא היה פעיל מרכזי הן באורט והן בלשכה המרכזית של היבסקציה, גולדה נרצח בטיהוריו של סטלין ברוסיה
אלכסנדר צ'מריסקי (טשעמעריסקי), מזכיר הלשכה המרכזית של היבסקציה במוסקבה, שהיה בעברו חבר במפלגת הפועלים היהודית הבלתי-תלויה
אנצלוביץ'
יורי לארין
מיכאיל בולשאקוב
אלייניקוב
בראגין
ליובארסקי
חייקין
ראו גם

אוזט
ההתיישבות היהודית החקלאית במחוז חרסון
לקריאה נוספת

חקלאים יהודים בערבות רוסיה ספריית הפועלים, 1965, עמ' 134
מתתיהו מינץ מערבות אוקראינה וקרים לארץ תלאובות – בירוביג'אן: לתולדות הכמיהה הלאומית של הייבסקציה לרפובליקה יהודית ישראל, חוברת 21, אביב תשע"ג, 2013, המכון לחקר הציונות וישראל ע"ש חיים ויצמן
יונתן דקל-חן, מחנה משותף?: קואופרציה בהתיישבות היהודית החקלאית ברוסיה ובעולם 1880-1941, מאגנס, 2008, עמ' 90, 116-117
הערות שוליים

↑  КОМЗЕТ באתר אורט
| --- | --- |
בקרת זהויות :  NLI: 987007396484305171
העשור הראשון של המאה ה-18

גבולות אירופה בתחילת המאה ה-18
העשור הראשון של המאה ה-18 החל ב-1 בינואר 1700 והסתיים ב-31 בדצמבר 1709.
אירועים בולטים בעולם > מלחמה ופוליטיקה > מלחמות

1701: מלחמת הבונים (אנ') – לאחר שנמשכת למעלה מיובל, מסתיימת מלחמה בין שבטי האירוקוי לשבטים סמוכים ולצרפתים בהסכם בו מתחייבים האירוקוי לא להתערב בסכסוך בין הצרפתים לבריטים.
המלחמה הצפונית הגדולה (1700–1721) - מלחמה שהתנהלה בין קואליציה שכללה את רוסיה הצארית, דנמרק-נורווגיה וסקסוניה-האיחוד הפולני ליטאי (והחל מ-1715 גם את פרוסיה והנובר) נגד שוודיה בין השנים 1700–1721. המלחמה החלה במתקפה מתואמת של הקואליציה על שוודיה ב-1700, ונסתיימה ב-1721 עם חתימת חוזה נישטאד והסכמי סטוקהולם. כתוצאה מהמלחמה רוסיה דחקה את רגליה של שוודיה מעמדת הכח הדומיננטי בים הבלטי, וכך נעשתה, למעשה, למעצמה אירופאית מן המעלה הראשונה.
27 ביוני 1709 – פטר הגדול מביס את קרל ה-12 משוודיה בקרב פולטבה
8 ביולי 1709 – במהלך המלחמה הצפונית הגדולה מתחולל קרב פולטבה המסתיים בניצחון רוסיה
מלחמת הירושה הספרדית (1701–1714) - קונפליקט אירופאי שאירע בראשית המאה ה-18, בעקבות מותו של צ'ארלס השני מספרד בנובמבר 1700. המלחמה התמשכה יותר מעשור והסתיימה בהסכם אוטרכט (1713) ובהסכם רשטאט (1714). ספרד הפסידה במלחמה את מעמדה כמעצמה. בנוסף, תמה ההגמוניה הצרפתית באירופה היבשתית, ורעיון מאזן הכוחות הפך למושג מרכזי ביחסים הבינלאומיים בזכות אזכורו בהסכם אוטרכט.
23 במאי 1706 - קרב ראמיאי
1708 - נרקמת תוכנית לפלישה צרפתית לאנגליה (אנ'), בניסיון להפוך את הישגי המהפכה המהוללת, אולם זו לא עולה יפה.
13 באוגוסט 1704 – ג'ון צ'רצ'יל והנסיך אויגן מסבויה מנחילים תבוסה לכוחות הפרנקו-בוואריים במסגרת קרב בלנהיים, כחלק ממלחמת הירושה הספרדית
אירועים בולטים בעולם > מלחמה ופוליטיקה > אירועים פוליטיים משמעותיים

1 בינואר 1700 – רוסיה התחילה להשתמש בלוח היוליאני
23 בנובמבר 1700 – ג'ובאני פרנצ'סקו אלבאני ממונה לאפיפיור קלמנס האחד עשר
18 בינואר 1701 – נוסדה ממלכת פרוסיה בידי פרידריך הראשון
27 במאי 1703 – הצאר פטר הגדול מייסד את העיר סנקט פטרבורג ברוסיה
31 ביולי 1703 – דניאל דפו מושם בעמוד קלון לאחר שהורשע בהוצאת לשון הרע זדונית בשל העובדה שפרסם עלון של סאטירה פוליטית, אך במקום לזרוק עליו ירקות ופירות רקובים, משליכים עליו העוברים ושבים פרחים
1 במאי 1707 – חוקי האיחוד של 1707 מוכרזים ומביאים לאיחוד ממלכת אנגליה עם ממלכת סקוטלנד ליצירת ממלכת בריטניה הגדולה
23 במרץ 1708 – ג'יימס פרנסיס אדוארד סטיוארט כושל בניסיונו לנחות בלשון הים של פורת'
1 ביולי 1708 – טאוופלוס מוכתר לקיסר אתיופיה
אירועים בולטים בעולם > כלכלה

פרק זה לוקה בחסר. אנא תרמו לוויקיפדיה ו.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
23 במאי 1701 – שודד הים הידוע, קפיטן קיד מוצא להורג באנגליה
אסונות

פרק זה לוקה בחסר. אנא תרמו לוויקיפדיה ו.
26 בינואר 1700 – רעידת אדמה חזקה באוקיינוס השקט בקרבת חופי ארצות הברית/קנדה. חוזקה מוערך בכ-8.7-9.2 בסולם ריכטר
25 בנובמבר 1703 – הסערה הגדולה של 1703 בבריטניה היא הסערה החזקה ביותר שנרשמה באזור; נהרגים כ-9,000 איש
28 באוקטובר 1707 – רעידת אדמה באזור שיקוקו. חוזקה מוערך בכ-8.6 בסולם ריכטר
טבע ואיכות הסביבה

פרק זה לוקה בחסר. אנא תרמו לוויקיפדיה ו.
מדע וטכנולוגיה

פרק זה לוקה בחסר. אנא תרמו לוויקיפדיה ו.
תרבות פופולרית

פרק זה לוקה בחסר. אנא תרמו לוויקיפדיה ו.
אישים בולטים

פרק זה לוקה בחסר. אנא תרמו לוויקיפדיה ו.
אישים בולטים > מנהיגי עולם בולטים

פרק זה לוקה בחסר. אנא תרמו לוויקיפדיה ו.